Őszintén, nagyon meglepődtem, mert ugyan én is igyekszem követni a rendszertanban – elsősorban a növényrendszertanban, de az állatrendszertanban is – a molekuláris kladisztika eredményeit, de még soha nem hallottam olyasféle mozgalomról vagy szándékról, mely a hagyományos és a kladisztikus rendszereket összhangba akarja hozni – inkább csak a feszültséget és a nyugtalanságot érzem a jelenlegi taxonómiában: mindenki csak hallgat, hogy mi lesz a rendszertan sorsa a jövőben. Elhagyjuk a közel 300 éves múltra visszatekintő linnéi kategóriarendszert, s kladogramokon ábrázolgatunk mindent?